РЕШЕНИЕ НА КОМИСИЯТА
от 21 май 2008 година
за изменение на Решение 2003/467/ЕО по отношение на обявлението, че определен административен регион на Италия е официално свободен от туберкулоза по говедата и че някои административни региони на Полша са официално свободни от ензоотична левкоза по говедата
(нотифицирано под номер C(2008) 1876)
(текст от значение за ЕИП)
(2008/404/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално раздел I, точка 4 от приложение А и раздел I, точка Д от приложение Г към нея,
като има предвид, че:
(1)
Директива 64/432/ЕИО предвижда, че държава-членка или част от държава-членка може да бъде обявена за официално свободна от туберкулоза и ензоотична левкоза по говедата по отношение на стадата говеда, ако са спазени някои условия, установени в посочената директива.
(2)
Списъците на регионите на държавите-членки, обявени за свободни от туберкулоза и ензоотична левкоза по говедата, са установени в Решение 2003/467/ЕО на Комисията от 23 юни 2003 г. за установяване на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стадата говеда (2)
(3)
Италия представи на Комисията документация, която доказва, че са спазени съответните условия, предвидени в Директива 64/432/ЕИО, по отношение на всички провинции на регион Veneto, за да може този италиански регион да се счита за официално свободен от туберкулоза по говедата.
(4)
След оценката на документацията съответният регион в Италия следва да бъде признат за официално свободен от ензоотична левкоза по говедата регион на посочената държава-членка.
(5)
Полша също представи на Комисията документация, която доказва, че са спазени съответните условия, предвидени в Директива 64/432/ЕИО, по отношение на два административни региона (powiaty) в границите на по-висшата административна единица (войводство) Małopolskie, за да могат тези полски региони да се считат за официално свободни от ензоотична левкоза по говедата.
(6)
След оценката на документацията съответните региони (powiaty) в Полша следва да бъдат признати за официално свободни от ензоотична левкоза по говедата региони на посочената държава-членка.
(7)
Решение 2003/467/ЕО следва да бъде съответно изменено.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и III към Решение 2003/467/ЕО се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 21 май 2008 година.